ΓΡΑΠΤΗ ΕΡΩΤΗΣΗ E-3435/02

υποβολή: Roberta Angelilli (UEN) προς την Επιτροπή

(2 Δεκεμβρίου 2002)

Θέμα: Πρόληψη σεισμικών κινδύνων στην Περιφέρεια Lazio

Μια φυσική καταστροφή έπληξε πρόσφατα την ιταλική Περιφέρεια Molise, όπου εξ αιτίας σεισμικής δόνησης 8ου βαθμού πολλά άτομα έχασαν τη ζωή τους, πλήθοςποδομών καταστράφηκε και η πολιτισμική και φυσική κληρονομιάπέστη σοβαρή βλάβη. Το πασίγνωστο περιστατικό της κατάρρευσης του δημοτικού σχολείου του χωριού San Giuliano, με θύματα κάτω από τα ερείπια 26 παιδιά και μια δασκάλα, δυστυχώς δεν είναι παρά το εντυπωσιακότερο επεισόδιο μιας τραγωδίας που έπληξε 44 δήμους, δημιούργησε 11 000 άστεγους και προκάλεσε τεράστιες ζημίες σε εκκλησίες και άλλα κτίρια.

Ο κίνδυνος επανάληψης ανάλογων καταστάσεων είναι ακόμη πάρα πολύψηλός σε πολλές περιοχές της Ιταλίας, και ειδικότερα στο Lazio, όπου βρίσκεται το σεισμικό ρήγμα Olevano-Antrodoco, ένα από τα σημαντικότερα και περισσότερο εκτεταμένα της κεντρικής Ιταλίας.

Απαιτούνται λοιπόν πολυάριθμες παρεμβάσεις πρόληψης, αντισεισμικής εξυγίανσης, βελτίωσης της διαχείρισης των κινδύνων και τελειοποίησης των μεθόδων και των μέσων πρόβλεψης και έκτακτης ανάγκης, για τις οποίες είναι απαραίτητη η διάθεση έκτακτων πόρων, σε σχέση με αυτούς που διαθέτουν το κράτος και η Περιφέρεια Lazio.

Έχονταςπόψη ότι η Ευρωπαϊκή Ένωση έχει επιδείξει το ενδιαφέρον της για τη διαχείριση των φυσικών καταστροφών, όχι μόνο με την πρόσφατη δημιουργία του Ταμείου Αλληλεγγύης για την παροχή βοήθειας στους πληθυσμούς που έχουν ήδη πληγεί, αλλά και με τηνιοθέτηση προγράμματος δράσης πολιτικής προστασίας, με στόχο την πρόληψη κινδύνων και βλαβών κατά προσώπων, αγαθών και του περιβάλλοντος, σε περίπτωση φυσικών καταστροφών, ερωτάται η Επιτροπή:

1. Η Περιφέρεια Lazio μπορεί να έχει πρόσβαση στο ανωτέρω πρόγραμμα, σε ποιο μέτρο καιπό ποιους όρους·

2. Υπάρχουν άλλα προγράμματα και άλλες μορφές χρηματοδότησης των δραστηριοτήτων πρόληψης των φυσικών καταστροφών·

Απάντηση της κας Wallstrm εξ ονόματος της Επιτροπής

(29 Ιανουαρίου 2003)

Η απόφαση του Συμβουλίου, της 9ης Δεκεμβρίου 1999, σχετικά με τη θέσπιση κοινοτικού προγράμματος δράσης στον τομέα της πολιτικής άμυνας(1) έχει σκοπό να στηρίζει και να συμπληρώνει τις προσπάθειες που καταβάλλουν τα κράτη μέλη, σε εθνικό, περιφερειακό και τοπικό επίπεδο, για την προστασία των προσώπων, των περιουσιών και του περιβάλλοντος, σε περίπτωση φυσικής ή τεχνολογικής καταστροφής. Προκειμένου να είναι επιλέξιμες για κοινοτική χρηματοδότηση, οι δράσεις του προγράμματος πρέπει να ενδιαφέρουν όλα τα κράτη μέλη ή πολλά από αυτά. Τα αποτελέσματα των δράσεων που έχουν αναπτυχθεί μέχρι σήμερα παρατίθενται στη σελίδαποδοχής http://europa.eu.int/comm/environment/civil. Στο εξής, οι δράσεις πρέπει να αποτελέσουν αντικείμενο πρόσκλησηςποβολής προτάσεων που πρόκειται να δημοσιευθεί στην Επίσημη Εφημερίδα της Ευρωπαϊκής Ένωσης.

Στο πλαίσιο του Ενιαίου Εγγράφου Προγραμματισμού για την Περιφέρεια του Lazio, η οποία συγχρηματοδοτείται από το Ευρωπαϊκό Ταμείο Περιφερειακής Ανάπτυξης, για την περίοδο 2000-2006, προβλέπεται να πραγματοποιηθούν (στο πλαίσιο του μέτρου Ι.1, με προϋπολογισμό 55 εκατομ. ευρώ) διαρθρωτικές παρεμβάσεις για την προστασία του εδάφους, που αποσκοπούν μεταξύ άλλων στην πρόληψη των φυσικών καταστροφών. Πρόκειται ιδίως για παρεμβάσεις στερέωσης των επικλινών εδαφών, κατασκευήςδραυλικών έργων και προστασίας των πλαγιών. Εξάλλου, είναι δυνατόν να χρηματοδοτηθούν δράσεις περιβαλλοντικού ελέγχου και παρακολούθησης (στο πλαίσιο του μέτρου Ι.4, με προϋπολογισμό περίπου 8 εκατομ. ευρώ), μέσω των οποίων μπορούν να συγκεντρωθούν πληροφορίες σχετικά με την κατάσταση του περιβάλλοντος στην περιφέρεια, που μπορούν να χρησιμοποιηθούν επίσης και για την πολιτική προστασία.

Η θέση σε εφαρμογή αυτών των παρεμβάσεωνπάγεται στην αρμοδιότητα των περιφερειακών αρχών, οι οποίες είναι η διαχειριστική αρχή του προγράμματος και είναιπεύθυνες, ιδίως, για τις ενέργειες επιλογής συγκεκριμένων έργων.

Επίσης για την περιφέρεια του Lazio, το πρόγραμμα αγροτικής ανάπτυξης, που συγχρηματοδοτείται από το Ευρωπαϊκό Γεωργικό Ταμείο Προσανατολισμού και Εγγυήσεων (FEOGA), προβλέπει ένα μέτρο που αποσκοπεί στην αποκατάσταση του γεωργικού παραγωγικού δυναμικού που έχει πληγεί από φυσικές καταστροφές και πρόβλεψη κατάλληλων μέτρων πρόληψης.

Η Επιτροπή είναι διατεθειμένη να εξετάσει κάθε πρόταση των περιφερειακών και εθνικών αρχών για τροποποίηση του ισχύοντος επιχειρησιακού προγράμματος, ώστε να συγκεντρωθούν οι διαθέσιμοι πόροι σταφιστάμενα ή νέα μέτρα που είναι δυνατόν να βοηθήσουν στην επίλυση ορισμένων προβλημάτων που προκλήθηκαν από τον σεισμό.

(1) ΕΕ L 327 της 21.12.1999.